**การศึกษาพฤติกรรมสร้างสรรค์นวัตกรรมและแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3**

**A STUDY INNOVATION BEHAVIOR AND GUIDELINES FOR INNOVATION BEHAVIOR
OF TEACHERS UNDER THE OFFICE OF NAKHON SAWAN PRIMARY EDUCATIONAL
SERVICE AREA OFFICE 3**

ชลัดดา บุญมาก1 ฉลอง ชาตรูประชีวิน2 สถิรพร เชาวน์ชัย3

Chaladda Boonmak 1 Chalong Chatrupachewin2 Sathiraporn Chaowachai 3

นิสิตหลักสูตรการศึกษามหาบัณฑิต สาขาการบริหารการศึกษา คณะศึกษาศาสตร์ มหาวิทยาลัยนเรศวร1

อาจารย์ประจำหลักสูตรสาขาวิชาการบริหารการศึกษา คณะศึกษาศาสตร์ มหาวิทยาลัยนเรศวร2-3

Master  of Education  Program in Educational Administration students
Faculty of Education,Naresuan University1

Lecturer of the Master  of Education  Program in Educational Administration
Faculty of Education,Naresuan University2-3

**บทคัดย่อ**

การวิจัยครั้งนี้มีวัตถุประสงค์เพื่อศึกษาพฤติกรรมสร้างสรรค์นวัตกรรมของครูและศึกษา แนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 โดยมีวิธีดำเนินการวิจัย แบ่งออกเป็น 2 ขั้นตอนได้แก่ ขั้นตอนที่ 1 การศึกษาระดับพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 กลุ่มตัวอย่าง ได้แก่ ครูผู้สอนจำนวน 291 คน ได้มาโดยวิธีสุ่มแบบ แบ่งชั้น โดยกำหนดสัดส่วนตาม รายอำเภอ เก็บรวบรวมข้อมูลด้วยแบบสอบถาม มีลักษณะเป็นมาตร ประมาณค่า 5 ระดับ มีค่าความ วิเคราะห์ข้อมูลโดยใช้ค่าเฉลี่ยและส่วนเบี่ยงเบนมาตรฐาน ขั้นตอนที่ 2 การศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 กลุ่มผู้ให้ข้อมูล ได้แก่ผู้ทรงคุณวุฒิจำนวน 3 คน ได้มา โดยการเลือกแบบเจาะจง เก็บรวบรวมข้อมูลด้วยแบบสัมภาษณ์และวิเคราะห์ข้อมูลโดยการวิเคราะห์ เนื้อหา ผลการวิจัยพบว่า

1. ผลการศึกษาพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 พบว่า ภาพรวมและรายด้านทุกด้านอยู่ในระดับมากโดย ด้านการประยุกต์ใช้และนำไปปฏิบัติจริงมีค่าเฉลี่ยสูงที่สุด รองลงมาเป็นด้านการแสวงหาโอกาส และ ด้านที่มีค่าเฉลี่ยต่ำที่สุดคือความคิดถูกยอมรับ

2. ผลการศึกษาแนวทางทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 พบว่า สำนักงานเขตพื้นที่การศึกษาสร้างเครือข่ายในการแลกเปลี่ยนเรียนรู้ระหว่างโรงเรียน
จัดอบรมหรือจัดกิจกรรมที่จะสามารถส่งเสริม ให้ครูได้มีโอกาสพัฒนาตนเองด้านความรู้ความสามารถ ผู้บริหารสถานศึกษาส่งเสริม สนับสนุนครูให้ได้มีโอกาสที่จะนำเสนอความคิด สร้างความตระหนักและสร้างแรงจูงใจในการแสวงหา ความรู้ใหม่ให้กับครูและบุคลากรที่จะสามารถนำความรู้นั้นมาใช้พัฒนาองค์กรได้

**คำสำคัญ:** นวัตกรรม, พฤติกรรมสร้างสรรค์

**Abstract**

The purposes of this research were to study innovation behavior and guidelines innovation behavior of primary school teachers under Nakhon Sawan Primary Educational Service Area Office 3. The research method was divided into 2 steps: The first is study of the level of innovative behavior of school teachers under Nakhon Sawan Primary Educational Service Area Office 3. The sample group consisted of 291 teachers.
The samples were proportionated by district. Data were collected by a questionnaire. It is a 5-level estimation scale with data analysis using mean and standard deviation. The second step was to study the guidelines for innovation behaviors of school teachers under the Nakhon Sawan Primary Educational Service Area Office 3. The informants were 3 experts selected by purposive sampling. Collected data by interview form. And analyzed the data by content analysis. The research results were as follows.

1. The results of the study were as follows : The overall results of the study of innovative behavior of primary school ‘s teachers under Nakhon Sawan Primary Educational Service Area Office 3 were at a high level. The highest average was adaptation and practical next in order was seeking for the opportunity. The lowest average was the idea is accepted

2.The results of the study of guidelines for innovation behaviors of school teachers under the Nakhon Sawan Primary Educational Service Area Office 3 found that Nakhon Sawan Primary Educational Service Area Office 3 creates a network to exchange knowledge between schools. Educational Service Area should set up training or activities. Teachers have the opportunity to develop themselves in terms of knowledge and ability. Educational institute administrators encourage teachers to have the opportunity to present their ideas. Raise awareness and create incentives for teachers and personnel to acquire new knowledge who will be able to use that knowledge to develop the organization.

**Keywords:** Innovation., Innovation Behavior.

**1.บทนำ**

ไทยแลนด์ 4.0 เป็นวิสัยทัศน์เชิงนโยบายการพัฒนาเศรษฐกิจของประเทศไทย หรือโมเดลพัฒนาเศรษฐกิจของรัฐบาล
ที่มีภารกิจสำคัญในการขับเคลื่อนปฏิรูปประเทศด้านต่างๆ เพื่อปรับแก้ จัดระบบ ปรับทิศทาง และสร้างหนทางพัฒนาประเทศ
ให้เจริญ สามารถรับมือกับโอกาสและภัยคุกคามแบบใหม่ ๆ ที่เปลี่ยนแปลงอย่างเร็ว รุนแรงในศตวรรษที่ 21 ได้ โดยที่แนวทางการพัฒนาประเทศแบบไทยแลนด์ 4.0 นั้น เพื่อให้เกิดผลจริงต้องมีการพัฒนาวิทยาการ ความคิดสร้างสรรค์ นวัตกรรม วิทยาศาสตร์ เทคโนโลยี และการวิจัยและพัฒนาในประเด็นยุทธศาสตร์ที่ 1 ในแผนยุทธศาสตร์ของการพัฒนาระบบราชการไทย พ.ศ. 2564 - พ.ศ. 2565 (สำนักงานคณะกรรมการพัฒนาระบบราชการ. 2564) ให้ความสำคัญกับการบริการที่เป็นมาตรฐานสากล ตอบสนองความต้องการของประชาชนในฐานะผู้รับบริการได้อย่างทันที มีการนำเทคโนโลยีดิจิทัล ระบบฐานข้อมูลขนาดใหญ่ (Big data)
และนวัตกรรมมาประยุกต์ใช้ นอกจากนี้แล้วแผนพัฒนาดิจิทัลเพื่อเศรษฐกิจและสังคมยังมีเป้าหมายเพิ่มขีดความสามารถในการแข่งขันทางเศรษฐกิจของประเทศ ด้วยการใช้นวัตกรรมและเทคโนโลยีดิจิทัล เป็นเครื่องมือหลักในการสร้างสรรค์นวัตกรรมการผลิต การบริการ รวมถึงเตรียมความพร้อมให้บุคลากรทุกกลุ่ม มีความรู้และทักษะที่เหมาะสมต่อการดำเนินชีวิตและการประกอบอาชีพในยุคดิจิทัล ซึ่งสอดคล้องกับแผนพัฒนาการศึกษาของจังหวัดนครสวรรค์ พ.ศ.2563-2565 ตามประเด็นยุทธศาสตร์ ที่ 3 ที่มีการส่งเสริมศักยภาพ การพัฒนาครู และบุคลากรทางการศึกษาสู่การพัฒนาคนทุกช่วงวัยพร้อมสำหรับวิถีชีวิตในศตวรรษที่ 21

การจัดการศึกษาในปัจจุบันจึงจำเป็นต้องมีการปรับตัวให้พร้อมรับการเปลี่ยนแปลงและวิถีชีวิตในศตวรรษที่ 21 โดยที่สถานศึกษาต้องเป็นจุดเริ่มต้นขับเคลื่อนให้การจัดการศึกษาเป็นไปในทิศทางเดียวกัน เพื่อตอบสนองต่อนโยบายดังที่กล่าวมาข้างต้น ครูต้องมีพฤติกรรมแบบคิดริเริ่มแบบใหม่ มีการสร้างนวัตกรรมในการจัดการเรียนรู้พฤติกรรมสร้างสรรค์นวัตกรรมเป็นพฤติกรรมทางตรงของบุคคลต่อการริเริ่มหรือความตั้งใจที่จะเริ่มต้น หรือวิธีการทำงานใหม่ๆ ซึ่งสำหรับการจัดการศึกษาในองค์กรหรือสถาบันการศึกษาปัจจุบันนวัตกรรมถือเป็นสิ่งสำคัญ นวัตกรรมที่เกิดขึ้นกับครูจึงมีผลต่อการจัดการศึกษา

พฤติกรรมสร้างสรรค์นวัตกรรมของครูจึงมีความสำคัญต่อการจัดการเรียนรู้และการถ่ายทอดไปสู่นักเรียนซึ่งเป็นกระบวนการที่ความคิดใหม่ ๆ ถูกทำให้เกิดขึ้น สร้างขึ้น พัฒนา และนำมาประยุกต์ใช้ พฤติกรรมสร้างสรรค์นวัตกรรมของครูยังเป็นสิ่งสำคัญมากสำหรับการพัฒนาวิชาชีพด้านการศึกษา ตลอดจนองค์กรของโรงเรียนและเพื่อการพัฒนาให้เป็นสังคมแห่งความรู้ หน่วยงานทางการศึกษาควรต้องขับเคลื่อนให้การจัดการศึกษาเป็นไปในทิศทางเดียวกัน

การส่งเสริมพฤติกรรมก็จะเป็นวิธีแนวทางที่ใช้กลวิธีแนวทางในการปรับพฤติกรรมเพื่อจะได้พฤติกรรมตามต้องการ ซึ่งผู้บริหารสถานศึกษาเป็นบุคคลสำคัญที่จะพัฒนาให้ครูเป็นผู้มีพฤติกรรมสร้างสรรค์นวัตกรรมเพิ่มมากขึ้น ทั้งด้านการสนับสนุนการสร้างนวัตกรรม การเอื้ออำนวยความสะดวกต่างๆ ซึ่งมีแนวทางการส่งเสริมก็จะเป็นข้อเสนอเพื่อพัฒนาและส่งเสริม ให้เกิดกระบวนการเรียนรู้ที่ดี เพื่อเตรียมความพร้อมเข้าสู่ประเทศไทย 4.0 โดยมีความคาดหวังถึงคุณลักษณะของประชากรให้มีพฤติกรรมนวัตกรรมมากขึ้น รวมไปถึงสำนักงานเขตพื้นที่การศึกษาประถมศึกษานครสวรรค์เขต 3 ได้มีจุดเน้นในเรื่องของหนึ่งโรงเรียนหนึ่งนวัตกรรมและพันธกิจที่จะส่งเสริมให้ผู้เรียนมีคุณภาพ และทักษะที่จำเป็นในศตวรรษที่ 21 (สำนักงานเขตพื้นที่การศึกษาประถมศึกษานครสวรรค์เขต 3. 2565)

ดังนั้นผู้ศึกษาวิจัยซึ่งเป็นข้าราชการครูในโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 จึงมีความสนใจศึกษาเกี่ยวกับพฤติกรรมสร้างสรรค์นวัตกรรมของครูในโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 เพื่อข้อมูลการวิจัยจะเป็นประโยชน์แก่ผู้บริหารสถานศึกษา แล้วนำไปเป็นแนวทางในการส่งเสริม หรือพัฒนาพฤติกรรมสร้างสรรค์นวัตกรรมของครูในโรงเรียน เพื่อให้ตอบรับกับนโยบายข้างต้นและความมีประสิทธิภาพและประสิทธิผลของการจัดการศึกษา

**2.วัตถุประสงค์การวิจัย**

1. เพื่อศึกษาพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3

2. เพื่อศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัด สำนักงานเขตพื้นที่การศึกษาประถมศึกษานครสวรรค์ เขต 3

**3.ขอบเขตการวิจัย**

การวิจัยครั้งนี้ ผู้วิจัยแบ่งขั้นตอนของการวิจัยเป็น 2 ขั้นตอน คือ

**ขั้นตอนที่ 1 การศึกษาพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3**

1.ขอบเขตเนื้อหา ผู้วิจัยได้นำข้อมูลจากการศึกษาพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 โดยสังเคราะห์แนวคิดทฤษฎีจากงานวิจัย ของบุคคลดังต่อไปนี้ ตรีทิพย์ บุญแย้ม (2554), รังสรรค์ ศรีเกียรติณรงค์(2559), วรชัย สิงหฤกษ์ และประสบชัย พสุนนท์(2561) ,โศภิต สัจจปัญญาพิทักษ์และภาสกร เตวิชพงศ์(2562) และอำพร พันมะณี(2562) ได้ดังนี้ แบ่งเป็น 4 ด้าน ได้แก่ 1. ด้านการสร้างแนวคิดใหม่ 2. ด้านการแสวงหาโอกาส
3. ความคิดถูกยอมรับ 4. ด้านการประยุกต์ใช้และนำไปปฏิบัติจริง

2. ขอบเขตประชากรและกลุ่มตัวอย่าง

 2.1 ประชากร ได้แก่ ครูในโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 จำนวน 1,199 คน

 2.2 กลุ่มตัวอย่าง ได้แก่ ครูในโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 จำนวน 291 คน ได้มาโดยการกำหนดกลุ่มตัวอย่างตามตารางสำเร็จรูปของ เครจชี่และมอร์แกน (Krejcie & Morgan) และสุ่มแบบแบ่งชั้นตามสัดส่วนแต่ละอำเภอ

 3. ขอบเขตตัวแปรที่ศึกษา ตัวแปรที่ศึกษา ได้แก่ พฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3

**ขั้นตอนที่ 2 การศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3**

1. ขอบเขตเนื้อหา ผู้วิจัยได้นำข้อมูลจากการศึกษาพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ในขั้นตอนที่ 1 โดยเลือกจากข้อ พฤติกรรมที่มีค่าเฉลี่ยต่ำสุดในแต่ละด้านมาเป็นกรอบ
ในการศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3

2. ขอบเขตกลุ่มผู้ให้ข้อมูล กลุ่มผู้ให้ข้อมูล ได้แก่ ผู้ทรงคุณวุฒิ ที่มีความรู้ ความเชี่ยวชาญในด้านนวัตกรรมจำนวน 3 คน ได้โดยการเลือกแบบเจาะจง ได้แก่ 1. ศึกษาธิการจังหวัด 2. ศึกษานิเทศก์ 3. ครูเชี่ยวชาญ

3. ขอบเขตตัวแปรที่ศึกษา ตัวแปรที่ศึกษา ได้แก่ แนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3

**4.กรอบแนวคิดการวิจัย**

**พฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3**

1. ด้านการสร้างแนวคิดใหม่

2. ด้านการแสวงหาโอกาส

3. ด้านความคิดถูกยอมรับ

4. ด้านการประยุกต์ใช้และนำไปปฏิบัติจริง

**แนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3**

**5. วิธีดำเนินการวิจัย**

**ขั้นตอนที่ 1 การศึกษาระดับพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3**

 **1. เครื่องมือการวิจัย** คือ แบบสอบถามพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 จำนวน 1 ฉบับ แบ่งออกเป็น 2 ตอนดังนี้

 ตอนที่ 1 ข้อมูลทั่วไปของครูผู้ตอบแบบสอบถาม มีลักษณะเป็นแบบตรวจสอบรายการ (checklist)

 ตอนที่ 2 พฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 มีลักษณะเป็นแบบมาตราส่วนประมาณค่า 5 ระดับ (rating scale) จำนวน 4 ด้าน รวมทั้งสิ้น 30 ข้อ

**2. การหาคุณภาพเครื่องมือที่ใช้ในการเก็บรวบรวมข้อมูล**

1. แบบสอบถามที่ผู้วิจัยสร้างขึ้นได้ผ่านกระบวนการหาค่าความเชื่อมั่นโดยผ่านผู้ทรงคุณวุฒิ หาค่าความเที่ยงตรงของแบบสอบถาม โดยได้ค่า (IOC : Index of item objective congruence) ผลการวิเคราะห์หาค่าความเที่ยงตรงของแบบสอบถาม มีค่าเฉลี่ยของดัชนีความสอดคล้อง (IOC) ได้เท่ากับ 0.67 และนำแบบสอบถามที่สร้างขึ้นไปทดลองใช้ (try-out) กับครูในโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ที่ไม่ใช่กลุ่มตัวอย่างจำนวน 30 คน เพื่อหาความเชื่อมั่น (Reliability) ของแบบสอบถามด้วยการวิเคราะห์ค่าสัมประสิทธิ์แอลฟา (Alpha-Coeffient) ของครอนบัค ผลปรากฏว่า ค่าความเชื่อมั่นของแบบสอบถามทั้งฉบับ มีค่าเท่ากับ 0.95

**3. การวิเคราะห์ข้อมูล**

1. การวิเคราะห์ข้อมูลทั่วไป ได้แก่ การแจกแจงความถี่ (Frequency) ค่าร้อยละ (Percentage)

2. การวิเคราะห์ข้อมูลเกี่ยวกับพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ได้แก่ ค่าเฉลี่ย ($\overline{X}$) และส่วนเบี่ยงเบนมาตรฐาน (S.D.)

 ขั้นตอนที่ 2 การศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3

 **1. เครื่องมือการวิจัย** คือ แบบสัมภาษณ์แนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 แบ่งออกเป็น 2 ตอน ดังนี้

 ตอนที่ 1 ข้อมูลทั่วไปของผู้ให้สัมภาษณ์ มีลักษณะเป็นแบบเติมคำตอบ

 ตอนที่ 2 แนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 มีลักษณะเป็นแบบสัมภาษณ์แบบมีโครงสร้าง (Structured Interview) จำนวน 4 ด้าน ด้านละ 1 ข้อ รวมทั้งสิ้น 4 ข้อ

 **2. การหาคุณภาพเครื่องมือที่ใช้ในการเก็บรวบรวมข้อมูล**

ศึกษาเอกสาร หลักการสัมภาษณ์ การสร้างคำถาม เพื่อนำมาเป็นกรอบแนวคิดในการสร้างเครื่องมือให้ครอบคลุมขอบเขตเนื้อหาตามที่กำหนดสร้างคำถามในการสัมภาษณ์ โดยนำข้อมูลที่ได้จากการศึกษาเอกสารและข้อมูลจากแบบสอบถามพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 จากข้อการปฏิบัติที่มีค่าเฉลี่ยต่ำที่สุด มาเป็นกรอบแนวคิดในการวิจัย และสร้างข้อคำถามให้ครอบคลุมจากการศึกษาในขั้นตอนที่ 1

**3. การวิเคราะห์ข้อมูล**

ผู้วิจัยนำข้อมูลที่ได้จากการสัมภาษณ์มาจัดกระทำข้อมูลและสรุปข้อมูลด้วยการวิเคราะห์เนื้อหา (Content Analysis)

**6.สรุปผลการวิจัย**

 **ตอนที่ 1 ผลการศึกษาระดับพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3**

**ตาราง 1** แสดงค่าเฉลี่ย ค่าส่วนเบี่ยงเบนมาตรฐาน แปลผลและอันดับที่ของพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 ในภาพรวม

|  |  |  |  |  |
| --- | --- | --- | --- | --- |
| **ที่** | **พฤติกรรมสร้างสรรค์นวัตกรรมของครู** | **กลุ่มตัวอย่าง** | **แปลผล** | **อันดับที่** |
| **( n = 291 )** |
| $$\overbar{X}$$ | **S.D.** |
| 1. | ด้านการสร้างแนวคิดใหม่ | 4.27 | 0.43 | มาก | 3 |
| 2. | ด้านการแสวงหาโอกาส | 4.29 | 0.49 | มาก | 2 |
| 3. | ด้านความคิดถูกยอมรับ | 4.03 | 0.59 | มาก | 4 |
| 4. | ด้านการประยุกต์ใช้และนำไปปฏิบัติจริง | 4.36 | 0.50 | มาก | 1 |
| รวม | 4.24 | 0.43 | มาก |  |

 จากตาราง 1 พบว่า พฤติกรรมสร้างสรรค์นวัตกรรมของครูสังกัดสำนักงานเขตพื้นที่การศึกษาประถมศึกษานครสวรรค์ เขต 3 ในภาพรวมอยู่ในระดับมาก ( $\overbar{X}$= 4.24 ) เมื่อพิจารณารายด้าน พบว่า ด้านที่มีค่าเฉลี่ยสูงสุด คือ ด้านด้านการประยุกต์ใช้และนำไปปฏิบัติจริงอยู่ในระดับมาก ($\overbar{X}$= 4.36 ) รองลงมา คือ ด้านการแสวงหาโอกาส อยู่ในระดับมาก ($\overbar{X}$= 4.29) และด้านที่มีค่าเฉลี่ยต่ำสุด คือด้านความคิดถูกยอมรับ อยู่ในระดับมาก ($\overbar{X}$= 4.03 )

**ตาราง 2** แสดงค่าเฉลี่ย ค่าส่วนเบี่ยงเบนมาตรฐาน แปลผลและอันดับที่ของพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ในภาพรวม

|  |  |  |  |  |
| --- | --- | --- | --- | --- |
| **ที่** | **พฤติกรรมสร้างสรรค์นวัตกรรมของครู** | **กลุ่มตัวอย่าง** | **แปลผล** | **อันดับที่** |
| **( n = 291 )** |
| $$\overbar{X}$$ | **S.D.** |
| 1. | ด้านการสร้างแนวคิดใหม่ | 4.27 | 0.43 | มาก | 3 |
| 2. | ด้านการแสวงหาโอกาส | 4.29 | 0.49 | มาก | 2 |
| 3. | ด้านความคิดถูกยอมรับ | 4.03 | 0.59 | มาก | 4 |
| 4. | ด้านการประยุกต์ใช้และนำไปปฏิบัติจริง | 4.36 | 0.50 | มาก | 1 |
| **รวม** | **4.24** | **0.43** | **มาก** |  |

จากตาราง 2 พบว่า พฤติกรรมสร้างสรรค์นวัตกรรมของครูสังกัดสำนักงานเขตพื้นที่การศึกษาประถมศึกษานครสวรรค์ เขต 3 ในภาพรวมอยู่ในระดับมาก ($\overbar{X}$= 4.24) เมื่อพิจารณารายด้าน พบว่า ด้านที่มีค่าเฉลี่ยสูงสุด คือ ด้านด้านการประยุกต์ใช้และนำไปปฏิบัติจริงอยู่ในระดับมาก ($\overbar{X}$= 4.36) รองลงมา คือ ด้านด้านการแสวงหาโอกาส อยู่ในระดับมาก ($\overbar{X}$= 4.29) และด้าน
ที่มีค่าเฉลี่ยต่ำสุด คือด้านความคิดถูกยอมรับ อยู่ในระดับมาก ($\overbar{X}$= 4.03)

**ตาราง 3** แสดงค่าเฉลี่ย ค่าส่วนเบี่ยงเบนมาตรฐาน แปลผลและอันดับที่ของพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 ด้านการสร้างแนวคิดใหม่

|  |  |  |  |  |
| --- | --- | --- | --- | --- |
| **ที่** | **ด้านการสร้างแนวคิดใหม่** | **กลุ่มตัวอย่าง** | **แปลผล** | **อันดับที่** |
| **( n = 291 )** |
| $$\overbar{X}$$ | **S.D.** |  |  |
| 1. | มีการคิดค้นวิธีการทำงานแบบใหม่ ๆ อยู่เสมอ | 4.23 | 0.62 | มาก | 5 |
| 2. | ให้ความสนใจในสิ่งใหม่ ๆ ที่จะทำให้การทำงานมีประสิทธิภาพเพิ่มขึ้น | 4.47 | 0.56 | มาก | 1 |
| 3. | มีการปรับปรุงกระบวนการทำงานอยู่เสมอ | 4.35 | 0.61 | มาก | 2 |
| 4. | สามารถระบุปัญหาและสามารถหาแนวทางในการแก้ปัญในการทำงานได้เสมอ | 4.23 | 0.55 | มาก | 5 |
| 5. | เก็บรวบรวมแนวความคิดการทำงานแบบเดิมที่มีอยู่และนำมาปรับปรุงแก้ไขใหม่ได้ | 4.24 | 0.57 | มาก | 4 |
| 6. | ชอบแสดงออกในการเสนอแนวความคิดใหม่ | 4.10 | 0.73 | มาก | 8 |
| 7. | สามารถนำความคิดใหม่ ๆ มาสร้างโอกาสในการดำเนินงานต่อไป | 4.21 | 0.62 | มาก | 7 |
| 8. | รวบรวมความรู้จากแหล่งข้อมูลต่าง ๆ ที่เป็นประโยชน์มาสร้างเป็นแนวทางการดำเนินงานของท่านเอง | 4.32 | 0.62 | มาก | 3 |
| **รวม** | **4.27** | **0.43** | **มาก** |  |

จากตาราง 6 พบว่าพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ด้านการสร้างแนวคิดใหม่ ในภาพรวมอยู่ ในระดับมาก ($\overbar{X}$= 4.27) เมื่อพิจารณารายข้อ พบว่า ข้อที่มีค่าเฉลี่ยสูงสุด คือ ให้ความสนใจในสิ่งใหม่ ๆ ที่จะทำให้การทำงานมีประสิทธิภาพเพิ่มขึ้น อยู่ในระดับมาก ($\overbar{X}$=4.47) รองลงมา คือ มีการปรับปรุงกระบวนการทำงานอยู่เสมอ อยู่ในระดับระดับมาก ($\overbar{X}$= 4.35) และข้อที่มีค่าเฉลี่ยต่ำสุด คือ ชอบแสดงออกในการเสนอแนวความคิดใหม่ อยู่ในระดับมาก ($\overbar{X}$= 4.10)

**ตาราง 4** แสดงค่าเฉลี่ย ค่าส่วนเบี่ยงเบนมาตรฐาน แปลผลและอันดับที่ของพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 ด้านการแสวงหาโอกาส

|  |  |  |  |  |
| --- | --- | --- | --- | --- |
| **ที่** | **ด้านการแสวงหาโอกาส** | **กลุ่มตัวอย่าง** | **แปลผล** | **อันดับที่** |
| **( n = 291 )** |
| $$\overbar{X}$$ | **S.D.** |  |  |
| 1. | พยายามหาโอกาสในการนำเสนอความคิดอยู่เสมอ | 4.21 | 0.71 | มาก | 7 |
| 2. | หาโอกาสเรียนรู้สิ่งใหม่ ๆ เพื่อนำมาใช้ในการทำงานอยู่เสมอ | 4.40 | 0.64 | มาก | 1 |
| 3. | เสาะแสวงหาความรู้ใหม่ ๆ เพื่อใช้ในการทำงานอยู่เสมอ | 4.32 | 0.64 | มาก | 3 |
| 4. | พิจารณาและหาโอกาสในการที่จะคิดหรือนำสิ่งใหม่ ๆ ไปใช้ในการทำงาน | 4.29 | 0.61 | มาก | 4 |
| 5. | มองหาโอกาสที่เกิดจากปัญหาหรือสถานการณ์ ที่ต้องได้รับการแก้ไข | 4.23 | 0.60 | มาก | 6 |
| 6. | มองเห็นช่องว่างของการปฏิบัติงาน ที่ต้องได้รับการแก้ไข | 4.24 | 0.63 | มาก | 5 |
| 7. | หาโอกาสเรียนรู้สิ่งใหม่ๆเพื่อนำไปใช้ในการพัฒนากระบวนการทำงาน | 4.36 | 0.58 | มาก | 2 |
| **รวม** | **4.29** | **0.49** | **มาก** |  |

 จากตาราง 4 พบว่าพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ด้านการแสวงหาโอกาส ในภาพรวมอยู่ในระดับมาก ($\overbar{X}$= 4.29) เมื่อพิจารณารายข้อ พบว่า ข้อที่มีค่าเฉลี่ยสูงสุด คือ หาโอกาสเรียนรู้สิ่งใหม่ ๆ เพื่อนำมาใช้ในการทำงานอยู่เสมอ อยู่ในระดับมาก ($\overbar{X}$= 4.40) รองลงมา คือหาโอกาสเรียนรู้
สิ่งใหม่ ๆ เพื่อนำไปใช้ในการพัฒนากระบวนการทำงาน อยู่ในระดับมาก ($\overbar{X}$= 4.36) และข้อที่มีค่าเฉลี่ยต่ำสุด คือ พยายาม
หาโอกาสในการนำเสนอความคิดอยู่เสมอ อยู่ในระดับมาก ($\overbar{X}$= 4.21)

**ตาราง 5** แสดงค่าเฉลี่ย ค่าส่วนเบี่ยงเบนมาตรฐาน แปลผลและอันดับที่ของพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 ด้านความคิดถูกยอมรับ

|  |  |  |  |  |
| --- | --- | --- | --- | --- |
| **ที่** | **ด้านความคิดถูกยอมรับ** | **กลุ่มตัวอย่าง** | **แปลผล** | **อันดับที่** |
| **( n = 291 )** |
| $$\overbar{X}$$ | **S.D.** |
| 1. | มีการโน้มน้าวผู้อื่นให้เห็นด้วยกับความคิดของท่าน | 3.88 | 0.82 | มาก | 7 |
| 2. | ระดม ชักจูงผู้อื่น ให้เห็นด้วยกับแนวความคิดของท่าน | 3.82 | 0.84 | มาก | 8 |
| 3. | เข้าร่วมกิจกรรมทางสังคมเพื่อหาเพื่อนหรือบุคคลที่มีแนวความคิดตรงกับท่าน | 4.03 | 0.83 | มาก | 3 |
| 4. | พูดคุยหรือปรึกษาหารือกับเพื่อนร่วมงานเกี่ยวกับแนวคิดใหม่ ๆ หรือนวัตกรรมใหม่ ๆ ในการทำงาน | 4.25 | 0.69 | มาก | 1 |
| 5. | หาบุคคลหรือผู้สนับสนุนที่คอยอยู่เบื้องหลังท่าน เพื่อสนับสนุนแนวความคิดของท่าน | 4.03 | 0.76 | มาก | 3 |
| 6. | ทำให้ความคิดของท่านเป็นที่ประจักษ์ต่อผู้อื่น | 3.99 | 0.68 | มาก | 5 |
| 7. | แนวคิดของท่านมักได้รับการสนับสนุนเมื่อนำไปเผยแพร่ให้กับบุคคลอื่น | 3.98 | 0.71 | มาก | 6 |
| 8. | สนับสนุนเพื่อนร่วมงานที่มีความคิดใหม่ในการทำงาน เพื่อที่เพื่อนร่วมงานจะได้สนับสนุนท่านเช่นกัน  | 4.22 | 0.73 | มาก | 2 |
| **รวม** | **4.03** | **0.59** | **มาก** |  |

 จากตาราง 5 พบว่าพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 ด้านความคิดถูกยอมรับ ในภาพรวมอยู่ ในระดับมาก ($\overbar{X}$= 4.03) เมื่อพิจารณารายข้อ พบว่า ข้อที่มีค่าเฉลี่ยสูงสุด คือพูดคุยหรือปรึกษาหารือกับเพื่อนร่วมงานเกี่ยวกับแนวคิดใหม่ ๆ หรือนวัตกรรมใหม่ ๆ ในการทำงาน อยู่ในระดับมาก
($\overbar{X}$= 4.25) รองลงมา คือ สนับสนุนเพื่อนร่วมงานที่มีความคิดใหม่ในการทำงาน เพื่อที่เพื่อนร่วมงานจะได้สนับสนุนท่านเช่นกัน
อยู่ในระดับระดับมาก ($\overbar{X}$= 4.22) และข้อที่มีค่าเฉลี่ยต่ำสุด คือระดม ชักจูงผู้อื่น ให้เห็นด้วยกับแนวความคิดของท่านอยู่ในระดับมาก ($\overbar{X}$= 3.82)

ผลการศึกษา พฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 ทั้ง 4 ด้าน ในภาพรวม พบว่า พฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 ในภาพรวม อยู่ในระดับมาก ซึ่งด้านที่มีค่าเฉลี่ยสูงสุด คือ จากตาราง 2 พบว่า พฤติกรรมสร้างสรรค์นวัตกรรมของครูสังกัดสำนักงานเขตพื้นที่การศึกษาประถมศึกษานครสวรรค์ เขต 3 ในภาพรวมอยู่ในระดับมาก เมื่อพิจารณารายด้าน พบว่า ด้านที่มีค่าเฉลี่ยสูงสุด คือ ด้านด้านการประยุกต์ใช้และนำไปปฏิบัติจริงอยู่ในระดับมาก รองลงมา คือ ด้านด้านการแสวงหาโอกาส อยู่ในระดับมาก และด้านที่มีค่าเฉลี่ยต่ำสุด คือด้านความคิดถูกยอมรับ อยู่ในระดับมาก เมื่อพิจารณาเป็นรายด้าน พบว่า

1.1 ด้านการสร้างแนวคิดใหม่ พบว่า อยู่ในระดับมาก เมื่อพิจารณารายข้อ พบว่า ข้อที่มีค่าเฉลี่ยสูงสุด คือ ให้ความสนใจในสิ่งใหม่ ๆ ที่จะทำให้การทำงานมีประสิทธิภาพเพิ่มขึ้น อยู่ในระดับมาก รองลงมา คือ มีการปรับปรุงกระบวนการทำงานอยู่เสมอ อยู่ในระดับระดับมาก และข้อที่มีค่าเฉลี่ยต่ำสุด คือชอบแสดงออกในการเสนอแนวความคิดใหม่ อยู่ในระดับมาก

1.2 ด้านการแสวงหาโอกาส ในภาพรวม อยู่ในระดับมาก เมื่อพิจารณารายข้อ พบว่า ข้อที่มีค่าเฉลี่ยสูงสุด คือ หาโอกาสเรียนรู้สิ่งใหม่ ๆ เพื่อนำมาใช้ในการทำงานอยู่เสมอ อยู่ในระดับมาก รองลงมา คือหาโอกาสเรียนรู้สิ่งใหม่ ๆ เพื่อนำไปใช้ในการพัฒนากระบวนการทำงานอยู่ในระดับมาก และข้อที่มีค่าเฉลี่ยต่ำสุด คือ พยายามหาโอกาสในการนำเสนอความคิดอยู่เสมอ อยู่ในระดับมาก

1.3 ด้านความคิดถูกยอมรับ ในภาพรวมอยู่ ในระดับมาก เมื่อพิจารณารายข้อ พบว่า ข้อที่มีค่าเฉลี่ยสูงสุด คือพูดคุยหรือปรึกษาหารือกับเพื่อนร่วมงานเกี่ยวกับ แนวคิดใหม่ ๆ หรือนวัตกรรมใหม่ ๆ ในการทำงาน อยู่ในระดับมาก รองลงมา คือ สนับสนุนเพื่อนร่วมงานที่มีความคิดใหม่ในการทำงาน เพื่อที่เพื่อนร่วมงานจะได้สนับสนุนท่านเช่นกัน อยู่ในระดับระดับมาก และข้อที่มีค่าเฉลี่ยต่ำสุด คือระดม ชักจูงผู้อื่น ให้เห็นด้วยกับแนวความคิดของท่าน อยู่ในระดับมาก

1.4 ด้านการประยุกต์ใช้และนำไปปฏิบัติจริง ในภาพรวม อยู่ในระดับมาก เมื่อพิจารณารายข้อ พบว่า ข้อที่มีค่าเฉลี่ยสูงสุด คือพยายามปรับปรุงพัฒนาวิธีการดำเนินการใหม่ ๆ เพื่อการปฏิบัติงานหรือพัฒนางาน อยู่ในระดับมาก รองลงมา คือ
นำวิธีการต่าง ๆ มาประยุกต์ใช้ในการทำงาน อยู่ในระดับระดับมาก และข้อที่มีค่าเฉลี่ยต่ำสุด คือวิธีการและแนวความคิดใหม่ ๆ
ของท่านมักจะเกิดประโยชน์ต่อองค์กรอย่างจริงจัง อยู่ในระดับมาก

 ตอนที่ 2 ผลการศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 มีแนวทาง ดังนี้

2.1 ด้านการสร้างแนวคิดใหม่ พบว่า ผู้บริหารสถานศึกษาให้โอกาสครูได้นำเสนอความคิด โดยที่เปิดรับฟังความคิดเห็นของครู จับประเด็นที่ครูพูดและให้ผลตอบกลับเชิงบวกได้ เพื่อเป็นการเปิดโอกาสให้ครูได้กล้าแสดงความคิดเห็นใหม่ ๆ อยู่เสมอ รวมไปถึงสนับครูให้ได้มีโอกาสนำเสนอความคิด ในการประชุม หรือในพื้นที่สาธารณะ ครูศึกษาหาความรู้เพิ่มเติมในเรื่องที่จะพูดหรือนำเสนอ เพื่อเป็นการเพิ่มความมั่นใจในตนเอง

2.2 ด้านการแสวงหาโอกาส พบว่า สำนักงานเขตพื้นที่การศึกษาสร้างเครือข่ายในการแลกเปลี่ยนเรียนรู้ระหว่างโรงเรียน จัดกิจกรรมอบรมเชิงปฏิบัติการ/สัมมนา ที่ให้ครูได้มีโอกาสแลกเปลี่ยนหรือนำเสนอความคิดในสถานศึกษา ผู้บริหารสถานศึกษาเปิดโอกาสให้ครูได้เป็นผู้นำในวง PLC ของโรงเรียนหรือกลุ่มสาระการเรียนรู้ การประชุมในสถานศึกษาผู้บริหารจะจัดให้ครูได้มีโอกาสที่จะนำเสนอความคิด อย่างเช่น การแบ่งเป็นการประชุมกลุ่มย่อย ที่ทุกคนต้องนำเสนอความคิด รวมไปถึงส่งเสริม สนับสนุนให้ครู
ทุกคนได้เข้าร่วมกิจกรรมกับทางสำนักงานเขตพื้นที่การศึกษาและทางโรงเรียนเพื่อให้มีส่วนร่วมและแลกเปลี่ยนและนำเสนอแนวความคิดใหม่ ๆ อยู่เสมอ

2.3 ด้านความคิดถูกยอมรับ พบว่า สำนักงานเขตพื้นที่การศึกษาควรจัดอบรม/ประชุมเชิงปฏิบัติการหรือจัดกิจกรรมที่จะสามารถส่งเสริมให้ครูได้พัฒนาเพิ่มพูนความรู้ความสามารถของตนเอง จนเกิดความเชี่ยวชาญ ความชำนาญในงานที่รับผิดชอบหรือสาระการเรียนรู้ที่สอน รวมไปถึงผู้บริหารคอยเป็นที่ปรึกษาให้ความรู้เพิ่มเติมแก่คุณครู เพื่อเป็นการเพิ่มความมั่นใจและความน่าเชื่อถือให้กับครู จนแนวคิดของครูน่าเชื่อถือและเป็นที่ยอมรับ ครูสร้างความมั่นใจให้กับผู้บริหารและเพื่อนร่วมงานโดยลงมือปฏิบัติให้เห็นผลชัดเจนว่า แนวคิดของตนสามารถทำให้เกิดผลดีต่อสถานศึกษาได้ จนเป็นที่ยอมรับและได้รับการสนับสนุน
กับแนวคิดของครู

2.4 ด้านการประยุกต์ใช้และนำไปปฏิบัติจริง พบว่า ผู้บริหารสถานศึกษาควรสร้างความตระหนักและสร้างแรงจูงใจให้กับครูที่ให้ครูนำความรู้มาใช้พัฒนาสถานศึกษา ผู้บริหารสร้างเครือข่ายระหว่างโรงเรียนเพื่อการแลกเปลี่ยนแนวความคิดหรือแลกเปลี่ยนวิธีการที่นำไปปฏิบัติและเกิดประโยชน์ต่อโรงเรียน และผู้บริหารเปิดโอกาสให้ครูได้นำแนวคิด วิธีการใหม่ ๆ มาใช้ปฏิบัติในสถานศึกษา และมีการนิเทศ ติดตาม เพื่อการนำผลไปพัฒนาให้เกิดประโยชน์ รวมไปถึงครูนำแนวคิด แนวทางปฏิบัติใหม่ ๆ
ในงานของตนมาทดลองใช้ในการปฏิบัติงาน เพื่อหาแนวทางที่เหมาะสมและเกิดประโยชน์ต่อองค์กร

**7. อภิปรายผล**

จากผลการวิจัย การศึกษาพฤติกรรมสร้างสรรค์นวัตกรรมและแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 สามารถอภิปรายผล ได้ดังนี้

1.ผลการศึกษาพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์ เขต 3 พบว่า ด้านการประยุกต์ใช้และนำไปปฏิบัติจริง มีค่าเฉลี่ยสูงที่สุด ทั้งนี้เนื่องมาจาก ครูต้องมีพฤติกรรมการปรับตัวให้เท่าทันกับยุคการทำงานในปัจจุบัน ที่มีการเปลี่ยนแปลงไปจากเดิม ทั้งด้านภาระงานเอกสาร และภาระงานสอน ทำให้ครูจึงมีการปรับ ประยุกต์ใช้แนวคิด หรือวิธีการทำงานต่าง ๆ เพื่อให้สอดคล้องกับการทำงานของตนเอง ซึ่งจะไปสอดคล้องกับงานวิจัยของรังสรรค์ ศรีเกียรติณรงค์ (2559) ได้ทำการวิจัยเรื่องพฤติกรรมเชิงสร้างสรรค์ของวิศวกรที่มีผลต่อนวัตกรรมผลิตภัณฑ์ และกระบวนการให้บริการในการจัดการบริหารงานก่อสร้าง ที่พบว่า พฤติกรรมเชิงสร้างสรรค์ด้านการนำไปประยุกต์ใช้อยู่ในระดับมาก เนื่องจาก
มีการนำความรู้ที่ได้จากประชุมหรือสัมมนามาใช้ในการปฏิบัติงาน นำผลจากการทำงานมาปรับปรุง พัฒนางานอยู่เสมอ สอดคล้องกับงานวิจัยของแก้วตา ศรอดิศักดิ์ (2560) ได้ทำการวิจัยเรื่อง ปัจจัยเหตุและผลของพฤติกรรมสร้างสรรค์นวัตกรรมของพนักงานธนาคารกรุงเทพ เขตจังหวัดนครปฐม ผลการวิจัยพบว่า พฤติกรรมสร้างสรรค์นวัตกรรม ในภาพรวมอยู่ในระดับมาก ผู้ตอบแบบสอบถามให้ความสำคัญกับเรื่อง ปรับตัวเองเพื่อให้เข้ากับสิ่งใหม่ เพื่อให้การทำงานมีประสิทธิภาพมากขึ้น นั่นคือพฤติกรรมความตั้งใจในการคิดริเริ่มสิ่งใหม่ ๆ ปรับตัวให้เข้ากับสิ่งใหม่ ๆ เป็นการริเริ่ม กระบวนการ ความคิด ซึ่งจะครอบคลุมไปถึงการพัฒนาผลิตภัณฑ์ใหม่ ๆ มาเพื่อประยุกต์ใช้ในการปฏิบัติงาน นอกจากนั้นสอดคล้องกับแนวคิดของ Kanter (1988) กล่าวว่าเป็นการสร้างแนวคิดที่แปลกใหม่ และสามารถที่จะปรับตนเองให้เข้ากับสิ่งใหม่อยู่ตลอดเวลา สอดคล้องกับงานวิจัยของ อำพร พันมะณี (2562) ได้ทำการวิจัยเรื่อง ปัจจัยด้านองค์กรที่สัมพันธ์กับพฤติกรรมการสร้างนวัตกรรมในการปฏิบัติงานกรณีศึกษาบริษัทไปรษณีย์ไทย จำกัด พบว่า ความคิดเห็นของพฤติกรรมการสร้างนวัตกรรมในการปฏิบัติด้านการสร้างความคิด ผู้ตอบแบบสอบถามให้ความสำคัญกับการทำให้ความคิดเป็นจริง โดยพยายามปรับปรุง พัฒนาวิธีการดำเนินการใหม่ ๆ เพื่อพัฒนางานหรือสร้างนวัตกรรม นำแนวคิดใหม่ไปใช้ในการ ดำเนินงานและปฏิบัติเพื่อให้เกิดการปรับปรุงและพัฒนาการทำงาน มีกระบวนการในการวางแผนและดำเนินการแนวทางใหม่ ๆ เพื่อนำไปใช้ในทางปฏิบัติได้

2.จากการศึกษาแนวทางการส่งเสริมพฤติกรรมสร้างสรรค์นวัตกรรมของครูโรงเรียนสังกัดสำนักงานเขตพื้นที่การศึกษาประถมศึกษานครสวรรค์เขต 3 พบว่า สำนักงานเขตพื้นที่การศึกษา ผู้บริหารสถานศึกษา และครู ควรมีแนวทางการส่งเสริมพฤติกรรมสร้างสรรค์นวัตกรรม ดังนี้

2.1 ด้านการสร้างแนวคิดใหม่ เกี่ยวกับ ช่วยส่งเสริมให้ครูได้มีความกล้าแสดงออกในการที่จะนำเสนอแนวความคิดใหม่ ๆ พบว่า ผู้บริหารควรส่งเสริม สนับสนุนครู จัดให้มีการพูดในที่สาธารณะ ให้ได้มีโอกาสนำเสนอความคิด ผู้บริหารให้ความสำคัญในเรื่องการฟัง เวลาที่ครูพูดมีการจับประเด็นและสามารถให้ผลตอบกลับในเชิงบวก ด้วยการหาจุดดีของผู้พูดแล้วพูดยกย่องชมเชยและผู้บริหารเป็นบุคคลที่กล้ารับฟังความคิดเห็นของผู้อื่นด้วย โดยที่จะไม่ใช้ความคิดของตนเองเป็นใหญ่ หรือนำมาตัดสิน เพื่อเป็นการเปิดโอกาสให้ครูได้กล้าแสดงความคิดเห็นกล้าพูดมากขึ้น ทั้งนี้เนื่องมาจากสังคมยุคปัจจุบันเปิดกว้างในทุกมิติ ทั้งทางด้านการสื่อสาร การแสดงออกทางความคิด ไม่ว่าจะเป็นรูปแบบข้อความ ภาพถ่าย วิดีโอ รวมไปถึงการแสดงออกเชิงสัญลักษณ์ต่าง ๆ ทุกอย่างล้วนง่ายดายรวดเร็วและมีอิสระ สิ่งหนึ่งที่จะช่วยให้การแสดงออกเหล่านั้นอยู่ในขอบเขตและไม่ก่อให้เกิดปัญหา คือการยอมรับฟังความคิดเห็นของกันและกัน ทั้งของผู้บริหารและครูจะช่วยสร้างให้ครูได้กล้าคิด หาแนวทางใหม่ ๆ ได้มากขึ้น ซึ่งสอดคล้องกับงานวิจัยของวสันต์ สุทธาวาศ (2558) ได้ทำการวิจัยเรื่อง ปัจจัยที่ส่งผลต่อพฤติกรรมสร้างนวัตกรรมระดับบุคคลในสำนักงานคณะกรรมการการศึกษาขั้นพื้นฐาน พบว่า นักวิชาการศึกษาที่ปฏิบัติงานในสำนักงานคณะกรรมการการศึกษมีลักษณะการคิดของบุคคลที่แสดงให้เห็นความคิดที่แปลกใหม่ และมีประโยชน์ต่อตนเอง กลุ่มหน่วยงาน และองค์การ ประกอบด้วยมิติด้านการสร้างสรรค์ความคิด และการแสดงให้เห็นความสามารถในการคิดที่แปลกใหม่พื้นฐานและด้านการเปิดกว้างทางความคิด ได้แก่ นักวิชาการศึกษาที่ปฏิบัติงานในสำนักงานคณะกรรมการการศึกษาพื้นฐาน มีการเปิดรับของบุคคลที่เกี่ยวกับข้อมูลใหม่ ความรู้ใหม่และประสบการณ์ใหม่ โดยเปิดกว้างและยอมรับที่จะเปลี่ยนแปลงความเชื่อดั้งเดิม หากมีหลักฐานหรือข้อโต้แย้งที่สมเหตุสมผล โดยเฉพาะอย่างยิ่งในด้านการเปิดรับข้อมูลใหม่ความรู้ใหม่ ประสบการณ์ใหม่และการยอมรับที่จะเปลี่ยนแปลง

2.2 ด้านการแสวงหาโอกาส เกี่ยวกับ การช่วยส่งเสริมให้ครูมีความพยายามที่จะหาโอกาสในการนำเสนอความคิดอยู่เสมอ พบว่า ผู้บริหารต้องใช้โอกาสในวง PLC (Professional Learning Community) ผลัดเปลี่ยนหมุนเวียนกันเป็น Professional ที่โดยนิยามความเชี่ยวชาญให้ตรงกับครูแต่ละคนและกำหนดให้เป็นผู้นำในการนำเสนอแนวทางในการปฏิบัติแต่ละครั้งและผู้บริหารจัดประสบการณ์ให้กับครูมีโอกาสได้นำเสนอแนวความคิดเห็นอย่างสม่ำเสมอ ทั้งนี้เนื่องมาจากในปัจจุบันครูต้องแสวงหาโอกาสในการเรียนรู้ เพื่อหากระบวนการคิดและนำสิ่งใหม่ ๆ มาใช้ในการพัฒนาตนเองอยู่เสมอ ครูต้องมีการสร้างชุมชนแห่งการเรียนรู้ทางวิชาชีพ (PLC) เป็นกระบวนการในการพัฒนาครู อย่างต่อเนื่องเพื่อจะทำให้เพิ่มสมรรถนะในการทำงานของทุกฝ่ายซึ่งเป็นคุณลักษณะสำคัญที่ทำให้เกิดการพัฒนาการเรียนการสอนและการปฏิรูปสถานศึกษาที่นำไปสู่การพัฒนาคุณภาพผู้เรียน คุณภาพการศึกษาได้ ซึ่งสอดคล้องกับงานวิจัยของวิราวรรณ์ เพ็ชรนาวา (2563) ได้ทำการวิจัยเรื่องแนวทางการพัฒนาชุมชนแห่งการเรียนรู้ทางวิชาชีพของโรงเรียนมัธยมศึกษาในสหวิยาเขตวิภาวดี กรุงเทพมหานคร พบว่าระดับการเป็นชุมชนแห่งการเรียนรู้ทางวิชาชีพของโรงเรียนมัธยมศึกษาในสหวิยาเขตวิภาวดี กรุงเทพมหานคร ด้านการสนับสนุนและเป็นผู้นำร่วม อยู่ในระดับมาก เนื่องมาจากว่าครูได้รับการส่งเสริม สนับสนุนจากผู้บริหารให้มีความก้าวหน้าในวิชาชีพอยู่เสมอ และให้ครูได้มีส่วนร่วมในการวางแผนงานและรับผิดชอบ ส่วนร่วมในการนำเสนอและปฏิบัติงานด้านต่าง ๆ

2.3 ด้านความคิดถูกยอมรับ เกี่ยวกับการส่งเสริมให้ครูสามารถที่จะระดมหรือชักจูงผู้อื่น ให้เห็นด้วยกับแนวความคิดของครู เพื่อเป็นประโยชน์ในการพัฒนาหน่วยงาน พบว่า สำนักงานเขตพื้นที่การศึกษาจัดอบรมหรือจัดกิจกรรมที่จะสามารถส่งเสริม สนับสนุนและผลักดันให้ครูได้มีโอกาสพัฒนาตนเองด้านความรู้ความสามารถให้เกิดความเชี่ยวชาญในสาระที่สอนหรือในงานที่รับผิดชอบ ให้รู้ลึกและรู้จริง เพื่อที่จะเพิ่มความน่าเชื่อถือ ให้ผู้อื่นยอมรับในแนวคิดได้ ผู้บริหารส่งเสริมและเอื้ออำนวยความสะดวกด้านอุปกรณ์ต่าง ๆ รวมถึงให้คำแนะนำเป็นที่ปรึกษาให้กับครูและผู้บริหารส่งเสริม สนับสนุนครูให้ครูได้ไปศึกษาข้อมูลให้ละเอียดในเรื่องนั้น ๆ เพื่อเพิ่มความมั่นใจในความรู้ความสามารถ ทั้งนี้เนื่องมาจาก การพัฒนาครูเป็นกระบวนการที่มุ่งพัฒนาเพื่อก่อให้เกิดการเปลี่ยนแปลง ซึ่งครูและบุคลากรทางการศึกษาที่ได้รับการพัฒนา แล้วนำจะผลการพัฒนาสู่การเรียนรู้และการเปลี่ยนแปลง สามารถเพิ่มพูนความรู้ให้กับตัวครู จนครูมีความมั่นใจ เป็นที่น่าเชื่อถือให้กับเพื่อนร่วมงาน ผู้บริหารได้ ซึ่งสอดคล้องกับแนวคิดของ แคนเตอร์ (1998, อ้างถึงใน วสันต์ สุทธาวาส) กล่าวว่า เมื่อบุคคลได้สร้างความคิดใหม่ขึ้นมาแล้วนั้น เขาจำเป็นจะต้องสร้างผู้สนับสนุนที่สามารถให้อำนาจที่จำเป็นเบื้องหลัง เพื่อให้ความคิดของตนเป็นที่ประจักษ์ได้ จำเป็นจะต้องมีส่วนเกี่ยวข้องกับกิจกรรมทางสังคมเพื่อหาเพื่อน ผู้ที่สนับสนุนและผู้ที่เห็นด้วยให้กับแนวคิดของตน

2.4 ด้านการประยุกต์ใช้และนำไปปฏิบัติจริง เกี่ยวกับการช่วยส่งเสริมให้ครู มีวิธีการและแนวความคิดใหม่ ๆ ของครู
ที่จะทำให้เกิดประโยชน์ต่อองค์กรอย่างจริงจัง พบว่า ผู้บริหารต้องสร้างเวทีแลกเปลี่ยนเรียนรู้ หรือสร้างช่องทางในการเผยแพร่ความรู้และแนวคิดใหม่ ๆ ของครู สร้างเครือข่ายระหว่างโรงเรียนเพื่อแลกเปลี่ยนวิธีการ ความคิดแนวใหม่ หรือเพื่อนำวิธีการและแนวคิดไปปฏิบัติและพัฒนาเกิดประโยชน์มากขึ้น มีการนิเทศ ติดตาม เพื่อการนำผลไปพัฒนาให้เกิดประโยชน์ต่อองค์กร ผู้บริหารสร้างความตระหนักและสร้างแรงจูงใจในการแสวงหาความรู้ใหม่ให้กับครูและบุคลากรที่จะสามารถนำความรู้นั้นมาใช้พัฒนาองค์กรได้ ผู้บริหารให้ครูได้นำแนวคิด วิธีการทำงานใหม่ ๆ ของครูมาใช้ปฏิบัติในสถานศึกษา ผู้บริหารส่งเสริมให้ครูได้รับการอบรม พัฒนาความรู้ ส่งเสริมให้ได้รับการศึกษาต่อ ครูได้รับเป็นองค์ความรู้ใหม่ ๆ ทำให้เกิดการพัฒนาตนเอง รวมถึงนำมาใช้พัฒนาและปฏิบัติในองค์กรได้ด้วย ครูนำแนวคิดและวิธีการทำงานใหม่ ๆ ของตนเอง มาทดลองใช้ในการปฏิบัติงาน เพื่อหาแนวทางที่เหมาะสมและเกิดประโยชน์ต่อองค์กร ทั้งนี้เนื่องมาจาก ภาระงานที่แตกต่างและหลากหลายของครูในปัจจุบัน ครูจึงจำเป็นต้องหาแนวทาง วิธีการที่เหมาะสมต่อการปฏิบัติงานของตนเอง เพื่อจะได้เกิดประสิทธิผลในการทำงาน ซึ่งสอดคล้องกับงานวิจัยของ รังสรรค์ ศรีเกียรติณรงค์ (2559) ได้ทำการวิจัยเรื่องพฤติกรรมเชิงสร้างสรรค์ของวิศวกรที่มีผลต่อนวัตกรรมผลิตภัณฑ์และกระบวนการให้บริการในการจัดการบริหารงานก่อสร้าง พบว่า ปัจจัยด้านพฤติกรรมเชิงสร้างสรรค์การนำไปประยุกต์ใช้ พนักงานมีการติดตามข่าวสารการเปลี่ยนแปลงทางวิทยาศาสตร์และเทคโนโลยีมาใช้ในการปฏิบัติงาน มีการนำความรู้ที่ได้จากการประชุมหรือสัมมนาที่เกี่ยวกับงานมาใช้ในการปฏิบัติงาน และยังมีการนำผลที่เกิดจากการนำความรู้จากการประชุมหรือสัมมนามาปรับใช้ในงานอยู่เสมอ เพื่อให้เหมาะสมกับงานของตนเอง

8. ข้อเสนอแนะ

ข้อเสนอแนะในการนำผลวิจัยไปใช้

1. ผู้บริหารสถานศึกษาในโรงเรียนสำนักงานเขตพื้นที่การศึกษาประถมศึกษานครสวรรค์ เขต 3 ควรนำผลการวิจัย
ไปประยุกต์ใช้พัฒนาส่งเสริมพฤติกรรมสร้างสรรค์นวัตกรรม โดยมีการวางแผนการจัดประสบการณ์ให้กับครู ให้ครูได้มีโอกาส
ได้นำเสนอแนวความคิดอยู่เสมอ

2. สำนักงานเขตพื้นที่การศึกษาประถมศึกษานครสวรรค์ เขต 3 ควรมีการวางแผนการจัดอบรม ประชุมเชิงปฏิบัติการ
และควรสร้างเครือข่ายในการแลกเปลี่ยนเรียนรู้ระหว่างโรงเรียน

**ข้อเสนอแนะในการวิจัยครั้งต่อไป**

1. การศึกษาวิจัยครั้งต่อไปควรศึกษาพฤติกรรมสร้างสรรค์นวัตกรรมของครูโรงเรียนประถมศึกษาในสังกัดต่าง ๆ กัน
เช่น โรงเรียนสังกัดสำนักงานเขตพื้นที่การศึกษาประถมศึกษา โรงเรียนสังกัดสำนักงานคณะกรรมการส่งเสริมการศึกษาเอกชน สังกัดองค์กรการปกครองส่วนท้องถิ่น

2. การศึกษาวิจัยครั้งต่อไปควรศึกษาปัจจัยที่ส่งผลต่อพฤติกรรมสร้างสรรค์นวัตกรรมของครู โดยทำการวิจัยเชิงคุณภาพโดยการสัมภาษณ์แบบตัวต่อตัว หรือการสนทนากลุ่มเพื่อให้ครูได้สามารถแสดงความคิดเห็นมากขึ้น เพื่อจะทราบข้อมูลเชิงลึก
ของครูที่มีความคิดเห็นต่อปัจจัยนั้น ๆ

**9.เอกสารอ้างอิง**

แก้วตา ศรอดิศักดิ์. (2560). **ปัจจัยเหตุและผลของพฤติกรรมสร้างสรรค์นวัตกรรมของพนักงานธนาคารกรุงเทพ เขตจังหวัด
 นครปฐม** (วิทยานิพนธ์ปริญญามหาบัณฑิต) นครปฐม:มหาวิทยาลัยศิลปากร

ตรีทิพย์ บุญแย้ม.(2554) **ปัจจัยเชิงสาเหตุพหุระดับที่มีอิทธิพลต่อพฤติกรรมสร้างนวัตกรรมระดับบุคคลและระดับกลุ่มงานเพื่อ
 สร้างนวัตกรรมผลิตภัณฑ์ในบริษัทเอกชนของไทย** (วิทยานิพนธ์ปริญญาดุษฎีบัณฑิต). กรุงเทพฯ: มหาวิทยาลัยศรี
 นครินทร์วิโรฒ.

รังสรรค์ ศรีเกียรติณรงค์. (2559). **พฤติกรรมเชิงสร้างสรรค์ของวิศวกรที่มีผลต่อนวัตกรรมผลิตภัณฑ์และกระบวนการให้บริการ
 ในการจัดการบริหารงานก่อสร้าง** (วิทยานิพนธ์ปริญญามหาบัณฑิต). นครราชสีมา: มหาวิทยาลัยเทคโนโลยีสุรนารี

วสันต์ สุทธาวาส และประสพชัย พสุนนท์. (2558). ปัจจัยที่ส่งผลต่อพฤติกรรมสร้างนวัตกรรมระดับบุคคลในสำนักงาน
 คณะกรรมการการศึกษาขั้นพื้นฐาน. **วารสารวิชาการ Veridian E-Journal, Silpakorn University**, 8 (1) ,534-538

วิราวรรณ์ เพ็ชรนาวา. (2563). **แนวทางการพัฒนาชุมชนแห่งการเรียนรู้ทางวิชาชีพของโรงเรียนมัธยมศึกษาในสหวิทยาเขตวิภาวดี กรุงเทพมหานคร***.* (วิทยานิพนธ์ปริญญามหาบัณฑิต). นครปฐม: มหาวิทยาลัยศิลปากร

วรชัย สิงหฤกษ์. (2561). **ปัจจัยที่มีอิทธิพลต่อพฤติกรรมการสร้างสรรค์นวัตกรรมของเจ้าหน้าที่สหกรณ์การเกษตรในจังหวัด
 เพชรบุรี** (วิทยานิพนธ์ปริญญามหาบัณฑิต). นนทบุรี: มหาวิทยาลัยสุโขทัยธรรมาธิราช

โศภิต สัจจปัญญาพิทักษ์. (2562). **บทบาทการเป็นตัวแปรสื่อของ“ความผูกพันต่องาน” ในความสัมพันธ์ระหว่าง “ความมีอิสระ
 ในงาน” กับ “พฤติกรรมสร้างสรรค์นวัตกรรม”ของเจ้าหน้าที่การตลาด** (วิทยานิพนธ์ปริญญามหาบัณฑิต). เชียงใหม่:
 มหาวิทยาลัยเชียงใหม่

สำนักงานเขตพื้นที่การศึกษาประถมศึกษานครสวรรค์เขต 3. (2565). **แผนปฏิบัติการประจำปีงบประมาณ 2565***.* นครสวรรค์:
 สำนักงานเขตพื้นที่การศึกษาประถมศึกษานครสวรรค์ เขต 3

สำนักงานคณะกรรมการพัฒนาระบบราชการ. (2564). **ยุทธศาสตร์การพัฒนาระบบราชการ.** กรุงเทพฯ: สำนักงานคณะกรรมการ
 พัฒนาระบบราชการ

สำนักงานศึกษาธิการจังหวัดนครสวรรค์. (2563). **แผนพัฒนาการศึกษา (พ.ศ.2563-2565).** นครสวรรค์: สำนักงานศึกษาธิการจังหวัดนครสวรรค์

อำพร พันมะณี. (2562). **ปัจจัยด้านองค์กรที่สัมพันธ์กับพฤติกรรมการสร้างนวัตกรรม ในการปฏิบัติงาน กรณีศึกษา : บริษัท
 ไปรษณีย์ไทยจำกัด**(วิทยานิพนธ์ปริญญามหาบัณฑิต). กรุงเทพฯ: มหาวิทยาลัยเทคโนโลยีราชมงคลกรุงเทพ